CELEX: 32014D0702(01)
Language: lv
Date: 2014-06-30 00:00:00
Title: Komisijas Īstenošanas lēmums ( 2014. gada 30. jūnijs ) par to, kā finansē 2014. gada darba programmu par apmācību pārtikas un barības nekaitīguma, dzīvnieku veselības, dzīvnieku labturības un augu veselības jomā saistībā ar programmu “Labāka apmācība nekaitīgai pārtikai”

2.7.2014   
            
            
               LV
            
            
               Eiropas Savienības Oficiālais Vēstnesis
            
            
               C 205/4
            
         KOMISIJAS ĪSTENOŠANAS LĒMUMS
   (2014. gada 30. jūnijs)
   par to, kā finansē 2014. gada darba programmu par apmācību pārtikas un barības nekaitīguma, dzīvnieku veselības, dzīvnieku labturības un augu veselības jomā saistībā ar programmu “Labāka apmācība nekaitīgai pārtikai”
   (2014/C 205/04)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes Regulu (ES, Euratom) Nr. 966/2012 (1) un jo īpaši tās 84. pantu,
   ņemot vērā Komisijas Deleģēto regulu (ES) Nr. 1268/2012 (2) un jo īpaši tās 94. pantu,
   ņemot vērā Padomes Regulu (EK) Nr. 58/2003 (3) un jo īpaši tās 12. panta 3. punktu,
   ņemot vērā Padomes Direktīvu 2000/29/EK (4) un jo īpaši tās 2. panta 1. punkta i) apakšpunktu,
   ņemot vērā Eiropas Parlamenta un Padomes Regulu (EK) Nr. 882/2004 (5) un jo īpaši tās 66. panta 1. punkta b) un c) apakšpunktu,
   tā kā:
   
               (1)
            
            
               Ar Regulu (EK) Nr. 882/2004 nosaka vispārējo kārtību oficiālajām kontrolēm, kas veicamas, lai pārbaudītu atbilstību noteikumiem, kuriem ir īpašs mērķis novērst, likvidēt vai līdz pieņemamam līmenim samazināt risku, kam ir pakļauti cilvēki un dzīvnieki, un nodrošināt pārtikas un dzīvnieku barības taisnīgu tirdzniecību, un aizsargāt patērētāju intereses. Minētās regulas 51. pantā ir paredzēts, ka Komisija var organizēt personāla mācību kursus dalībvalstu kompetentajām iestādēm, kas ir atbildīgas par šajā regulā minētajām oficiālajām kontrolēm, un tajos var piedalīties dalībnieki no trešām valstīm, jo īpaši no jaunattīstības valstīm. Tādos mācību kursos jo īpaši var ietvert mācības par Eiropas Savienības tiesību aktiem barības un pārtikas jomā un dzīvnieku veselības un dzīvnieku labturības noteikumiem.
            
         
               (2)
            
            
               Direktīvas 2000/29/EK 2. panta 1. punkta i) apakšpunktā ir sniegts juridiskais pamats kursu organizēšanai augu veselības jomā.
            
         
               (3)
            
            
               Lai sasniegtu Regulā (EK) Nr. 882/2004 noteiktos mērķus, Komisija 2006. gadā ir izveidojusi programmu “Labāka apmācība nekaitīgai pārtikai”. Komisijas 2006. gada 20. septembra paziņojumā “Labākas mācības, lai nodrošinātu pārtikas nekaitīgumu” (6) ir aplūkoti turpmākās apmācību organizēšanas risinājumi.
            
         
               (4)
            
            
               Lai nodrošinātu programmas “Labāka apmācība nekaitīgai pārtikai” īstenošanu dalībvalstīs, ir jāpieņem finansēšanas lēmums un 2014. gada darba programma par apmācību pārtikas un barības nekaitīguma, dzīvnieku veselības, dzīvnieku labturības un augu veselības jomā. Deleģētajā regulā (ES) Nr. 1268/2012 ir paredzēti sīki izstrādāti noteikumi par finansēšanas lēmumiem.
            
         
               (5)
            
            
               Ar Komisijas Īstenošanas lēmumu 2013/770/ES (7) ir nodibināta Patērētāju, veselības un pārtikas izpildaģentūra (turpmāk “Aģentūra”). Ar minēto lēmumu Aģentūrai tika piešķirtas pilnvaras konkrētu ar pārvaldību un programmas īstenošanu saistītu uzdevumu izpildei attiecībā uz mācību pasākumiem pārtikas nekaitīguma jomā atbilstoši Regulai (EK) Nr. 882/2004 un Direktīvai 2000/29/EK. Tāpēc Aģentūrai 2014. gadam būtu jāpiešķir Savienības finanšu iemaksa, no kuras finansētu tādu darbību izmaksas, kas saistītas ar programmu “Labāka apmācība nekaitīgai pārtikai”.
            
         
               (6)
            
            
               Lai piemērotu šo lēmumu, termins “būtiskas izmaiņas” ir jādefinē Deleģētās regulas (ES) Nr. 1268/2012 94. panta 4. punkta nozīmē.
            
         
               (7)
            
            
               Pamatojoties uz Regulas (ES, Euratom) Nr. 966/2012 92. pantu un Deleģētās regulas (ES) Nr. 1268/2012 111. panta 4. punktu, šajā lēmumā būtu jāparedz procentu maksa par novēlotu maksājumu,
            
         IR NOLĒMUSI ŠĀDI.
   1. pants
   Ar šo pieņem ikgadējo darba programmu, lai 2014. gadā īstenotu programmu “Labāka apmācība nekaitīgai pārtikai”, kā noteikts šā lēmuma pielikumā. Šis lēmums ir uzskatāms par finansēšanas lēmumu Regulas (ES, Euratom) Nr. 966/2012 84. panta nozīmē.
   2. pants
   1.   Maksimālais ieguldījums 2014. gada darba programmas īstenošanā ir EUR 16 170 000, un to finansē no šādām Eiropas Savienības 2014. gada vispārējā budžeta pozīcijām:
   
               a)
            
            
               budžeta pozīcija 17 04 03: EUR 15 000 000;
            
         
               b)
            
            
               budžeta pozīcija 17 01 06 03: EUR 1 170 000.
            
         2.   Patērētāju, veselības un pārtikas izpildaģentūrai izmaksā šā panta 1. punkta b) apakšpunktā paredzēto summu, kas ir finanšu ieguldījums.
   3.   Šā panta 1. punkta a) apakšpunktā paredzētās apropriācijas var segt arī procentu maksu par novēlotu maksājumu.
   3. pants
   Konkrētām darbībām paredzēto piešķīrumu summārās izmaiņas, kas nepārsniedz 20 % no šā lēmuma 2. panta 1. punktā noteiktā maksimālā ieguldījuma, neuzskata par būtiskām Deleģētās regulas (ES) Nr. 1268/2012 94. panta 4. punkta nozīmē, ja minētās izmaiņas nerada ievērojamu ietekmi uz darba programmā paredzēto darbību raksturu un tās mērķi.
   Atbildīgais kredītrīkotājs var pieņemt šādas izmaiņas saskaņā ar pareizas finanšu vadības un proporcionalitātes principu.
   
      Briselē, 2014. gada 30. jūnijā
      
         
            Komisijas vārdā –
         
         
            Komisijas loceklis
         
         Tonio BORG
      
   
   
      (1)  Eiropas Parlamenta un Padomes 2012. gada 25. oktobra Regula (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (OV L 298, 26.10.2012., 1. lpp.).
   
      (2)  Komisijas 2012. gada 29. oktobra Deleģētā regula (ES) 1268/2012 par Eiropas Parlamenta un Padomes Regulas (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, piemērošanas noteikumiem (OV L 362, 31.12.2012., 1. lpp.).
   
      (3)  Padomes 2002. gada 19. decembra Regula (EK) Nr. 58/2003, ar ko nosaka statūtus izpildaģentūrām, kurām uztic konkrētus Kopienas programmu pārvaldības uzdevumus (OV L 11, 16.1.2003., 1. lpp.).
   
      (4)  Padomes 2000. gada 8. maija Direktīva 2000/29/EK par aizsardzības pasākumiem pret tādu organismu ievešanu, kas kaitīgi augiem vai augu produktiem, un pret to izplatību Kopienā (OV L 169, 10.7.2000., 1. lpp.).
   
      (5)  Eiropas Parlamenta un Padomes 2004. gada 29. aprīļa Regula (EK) Nr. 882/2004 par oficiālo kontroli, ko veic, lai nodrošinātu atbilstības pārbaudi saistībā ar dzīvnieku barības un pārtikas aprites tiesību aktiem un dzīvnieku veselības un dzīvnieku labturības noteikumiem (OV L 165, 30.4.2004., 1. lpp.).
   
      (6)  COM(2006) 519 galīgā redakcija, 20.9.2006.
   
      (7)  Komisijas 2013. gada 17. decembra Īstenošanas lēmums 2013/770/ES, ar ko nodibina Patērētāju, veselības un pārtikas izpildaģentūru un atceļ Lēmumu 2004/858/EK (OV L 341, 18.12.2013., 69. lpp.).
   
      PIELIKUMS
      2014. gada darba programma par apmācību pārtikas un barības nekaitīguma, dzīvnieku veselības, dzīvnieku labturības un augu veselības jomā saistībā ar programmu “Labāka apmācība nekaitīgai pārtikai”
      1.1.   Ievads
      
      Pamatojoties uz Regulā (EK) Nr. 882/2004 un Direktīvā 2000/29/EK noteiktajiem mērķiem, šajā darba programmā ir ietvertas šādas finansējamās darbības un budžeta sadalījums 2014. gadam:
      
                  
                              1.2.
                           
                           
                              Publiskais iepirkums (īsteno tiešā pārvaldībā). Mācību programmas un citu mācību instrumentu izpildei paredzētie ārējie līgumi
                           
                        
               
                  EUR 15 000 000
               
            
                  
                              1.3.
                           
                           
                              Citas darbības. Darbības finanšu iemaksa Patērētāju, veselības un pārtikas izpildaģentūrai
                           
                        
               
                  EUR 1 170 000
               
            
                  
                     KOPĀ
                  
               
               
                  
                     EUR 16 170 000
                  
               
            1.2.   Publiskais iepirkums. Mācību programmas un citu mācību instrumentu izpildei paredzētie ārējie līgumi
      
      Iepirkuma līgumiem rezervētais kopējais budžeta piešķīrums 2014. gadā ir EUR 15 000 000.
      JURIDISKAIS PAMATS
      Regulas (EK) Nr. 882/2004 51. pants un 66. panta 1. punkta b) un c) apakšpunkts.
      Direktīvas 2000/29/EK 2. panta 1. punkta i) apakšpunkts.
      BUDŽETA POZĪCIJA
      Budžeta pozīcija: 17 04 03
      PROVIZORISKAIS LĪGUMU SKAITS UN TO VEIDI
      Attiecībā uz katru no turpmāk minētajiem tehniskajiem jautājumiem tiks parakstīts viens vai vairāki pakalpojumu līgumi – tiešs līgums vai pamatlīgums. Tiek lēsts, ka tiks parakstīti aptuveni 12 līdz 14 tieši pakalpojumu līgumi un 1 līdz 3 konkrēti pakalpojumu līgumi. Ārējie pakalpojumu sniedzēji lielākoties tiek iesaistīti apmācības organizācijas un loģistikas jautājumos.
      PAREDZAMO LĪGUMU PRIEKŠMETS (JA IESPĒJAMS)
      2014. gadā apmācība dalībvalstīs tiks organizēta šādās jomās:
      
                  Darbības
               
               
                  Summa EUR
               
            
                  Dzīvnieku blakusprodukti
               
               
                  875 000
               
            
                  Barības aprites tiesību akti
               
               
                  990 000
               
            
                  Piesārņotāju kontrole
               
               
                  990 000
               
            
                  Pārbaudes robežkontroles punktos
               
               
                  850 000
               
            
                  Pārtikas, kas nav dzīvnieku izcelsmes pārtika, importa kontrole
               
               
                  920 000
               
            
                  
                     TRACES (sanitārie un fitosanitārie pasākumi)
               
               
                  645 000
               
            
                  Suņu un kaķu pārvietošanas kontrole
               
               
                  625 000
               
            
                  Pārtikas produktu mikrobioloģiskie kritēriji
               
               
                  725 000
               
            
                  Pārtikas izraisītu slimību uzliesmojumu rūpīga kontrole
               
               
                  1 450 000
               
            
                  Dzīvnieku labturība
               
               
                  1 310 000
               
            
                  Pārtikas informācija un sastāvs
               
               
                  1 450 000
               
            
                  Pārtikas pārbaudes
               
               
                  1 200 000
               
            
                  Augu veselības kontrole
               
               
                  1 150 000
               
            
                  Zoonozes un rezistence pret antimikrobiālajiem līdzekļiem
               
               
                  370 000
               
            
                  Materiāli, kas nonāk saskarē ar pārtiku
               
               
                  240 000
               
            
                  Pesticīdu lietošanas iekārtu inspekcija
               
               
                  310 000
               
            
                  ES veterinārā un fitosanitārā sistēma
               
               
                  375 000
               
            
                  Citi dzīvnieku veselības un labturības, augu veselības un pārtikas nekaitīguma jautājumi un konferences, pētījumi, tehniskais nodrošinājums, citi mācību un izplatīšanas instrumenti
               
               
                  525 000
               
            
                  
                     KOPĀ
                  
               
               
                  
                     15 000 000
                  
               
            ĪSTENOŠANA
      EUR 14 885 000 (pasākumu finansēšanu pārtikas nekaitīguma jomā saskaņā ar Regulu (EK) Nr. 882/2004 un Direktīvu 2000/29/EK) pārvaldīs un īstenos Patērētāju, veselības un pārtikas izpildaģentūra (Īstenošanas lēmums 2013/770/ES). Atlikušos EUR 115 000 Komisija izmantos, lai segtu atbalstu e-mācību attīstībai.
      IEPIRKUMA PROCEDŪRAS SĀKŠANAS PROVIZORISKAIS LAIKA GRAFIKS
      Aptuveni no jūnija līdz septembrim, lai 2014. gadā varētu parakstīt līgumus.
      PROVIZORISKĀ SUMMA, KAS PAREDZĒTA UZAICINĀJUMAM IESNIEGT PIEDĀVĀJUMUS
      EUR 15 000 000
      1.3.   Citas darbības. Darbības finanšu iemaksa Patērētāju, veselības un pārtikas izpildaģentūrai
      
      JURIDISKAIS PAMATS
      Regula (EK) Nr. 58/2003, jo īpaši tās 12. panta 3. punkts.
      BUDŽETA POZĪCIJA
      Budžeta pozīcija: 17 01 06 03
      SUMMA
      EUR 1 170 000
      ĪSTENOŠANAS PASĀKUMA APRAKSTS UN MĒRĶIS
      No budžeta pozīcijas 17 01 06 03 budžeta finansē Patērētāju, veselības un pārtikas izpildaģentūras 2014. gada darbības finanšu iemaksu par daļu, kas saistīta ar programmu “Labāka apmācība nekaitīgai pārtikai”. Saskaņā ar Regulas (EK) Nr. 58/2003 12. panta 3. punktu darbības finanšu iemaksa jāņem no līdzekļu asignējuma Savienības programmu pārvaldībai, ko veic izpildaģentūra.